**РАЗВИТИЕ НА ТОЛЕРАНТНОСТ В ДЕЦАТА. КАК ДА ВЪЗПИТАМЕ ТОЛЕРАНТНО ДЕТЕ?**

*„Аз не съм съгласен с това, което казвате, но*

*ще пожертвам живота си, защитавайки*

*Вашето право да имате собствено мнение.”*

*Волтер*

***Уважаеми родители,***

С тази лекция продължаваме темата за толерантността. Днес ще потърсим отговор на въпроса: *„Как да възпитаме толерантно дете?”*

Толерантността, развиваща се през по-голямата част от живота на човек, се явява фактор на социализацията му и в значителна степен определя успешния му жизнен път. По тази причина, важна задача се явява формирането у подрастващото поколение на умения, да изгражда взаимоотношения в процеса на взаимодействие с обкръжението си на основата на сътрудничество и взаимно разбиране, на готовност за приемане на другите, на техните възгледи, привички, разбирания и пр., такива каквито са.

Необходимостта от разглеждането на тази тема се свързва с факта, че толерантността е характеристика на личността, която се развива през по-голямата част от живота и предопределя до голяма степен успешния жизнен път на човек.

**Толерантността** представлява ценностно отношение на човек към хората, изразяващо се в признаване, приемане и разбиране на хора от различни култури и проява на търпимост към чуждо мнение, вярвания, поведение, желания, интереси и цели.

Толерантността означава уважение към самобитността на вътрешния свят на детето, вяра в победата на доброто начало в междуличностните отношения, отказ от методи за груба принуда и всякакви форми на авторитаризъм, това е една позитивна лексика.

Толерантността не е просто някакво отделно взето качество, а резултативен фактор от взаимната свързаност между различни свойства на личността. За да се възпита толерантно дете, е необходимо да се отчита факта, че детето е огледало на вида и характера на взаимоотношенията между родителите. Ето защо, като начало ние самите следва да се отнасяме към своето дете толерантно.

*На първо място*, да не го обиждаме.

*На второ място*, да се вслушваме в неговото мнение и да се съобразяваме с него.

*На трето място*, да умеем да прощаваме обидите и да искаме прошка от детето си.

*На четвърто място*, да умеем да се договаряме без кавги и разрушителни конфликти. Под словосъчетанието „разрушителен конфликт” следва да се разбира противопоставяне, което носи щети на „противника” – морални и физически. Разбира се в ежедневието не е възможно да се избяга от противоречия в интересите, желанията и мненията. Задачата обаче се състои в това, да се обърне конфликта в конструктивен, да се предизвика разговор с детето за възникналото противоречие и съвместно да се вземе компромисно решение.

*На пето място*, да не се унижава достойнството на детето, да не се отхвърля, да не се проявява неуважение към неговите интереси и потребности.

*На шесто място*, да не се заставя детето със сила да прави това, което се иска на Вас.

За да възпитат родителите детето в дух на толерантност, самите те трябва да владеят съответните знания, а именно, родителите трябва да формират в подрастващия система от ценности, в основата на която стоят такива общи понятия, като съгласие, компромис, взаимно разбиране и търпимост, извинение, прошка, ненасилие, съчувствие, съпреживяване и др. От това, какъв тип възпитание преобладава в семейството, зависи какъв ще стане човек като възрастен. Главния метод на възпитание в семейството е примерът на родителите, общите родителски дейности, разговорите, поддръжката на подрастващия в различни негови интереси или при разрешаване на негови проблеми, от общата дейност в и извън семейството.

Подрастващият усвоява различни социални връзки и роли в света; пораствайки, той все повече се ориентира към своите връстници, приятелите, създава външен и ценен за него социален кръг. Родителите, предоставяйки му определена свобода, са длъжни да бъдат надежден негов тил, да му създават чувство на увереност в трудни ситуации. Възпитанието на толерантност в семейството означава, проява на уважение, приемане и правилно разбиране на богатото многообразие на култури в нашия свят, като форми за самоизява и способи за проява на човешка индивидуалност.

Проявата на толерантност означава, че всеки е свободен, да се придържа към своите убеждения и признава правото на другите да имат такива. Това означава, да се признава това, че хората по своята природа се различават по външен вид, положение, език, поведение и ценности, и имат право на живот в света, запазвайки тази своя индивидуалност. Това означава още, че възгледите на един човек не могат да бъдат налагани на другите.

Първото изпитание на родителската толерантност е свързано с ***приемане пола на детето***, когато например живеем с мисълта за дългоочакван наследник, а на света се е появило момиченце. Това отношение е особено важно, защото в първите години от живота на човек се формира неговото базисно доверие към света. Ако детето не получи достатъчно внимание и любов, у него може да се формира враждебно отношение към света, което сериозно ще усложни целия му живот. През първите години от живота на детето особено значение има майката, въобще този период смело може да се нарече „години на майката”. Именно тя удовлетворява потребностите на младенеца. Същевременно обаче, бащата също има важно значение за детето. На първо място, именно той осигурява безопасността на майката и детето и от неговото поведение зависи самочувствието на майката. На второ място, детето наблюдава взаимоотношенията между родителите и това, което вижда, оказва влияние на неговото бъдещо семейство, върху здравето и целия му по-нататъшен живот. На всички е известно, че момичетата следва да бъдат възпитавани в женственост и развитие в тях на майчините ценности, а при момчетата следва да се развива чувството им за отговорност. Най-важното е да се научи девойката на благодарност, а момчето на грижовност. Ако момчето е грижовно, то ставайки възрастен мъж, в името на благополучието на близките си, полага усилия, проявява упоритост, прилага сила, поема рискове и е носител на други мъжки качества. А благодарността си остава най-важното женско качество. Ако една жена е благодарна, то за нея със сигурност ще бъде направено още и още нещо, за да бъде ощастливена.

При възпитанието на детето трябва да се отчита, че човешкият мозък запаметява абсолютно всичко. Въпросът е в това, къде ще е отложена тази информация – в съзнаваното или в несъзнаваното. Възпитанието на детето чрез личен пример е най-сложния, но същевременно най-ефективния подход. За да порасне дъщерята като женствена, майката е тази, която следва да бъде такава. Голяма роля в живота на девойките играе бащата. От това, какви отношения поддържа той с дъщеря си, зависи какви взаимоотношения ще търси тях със своя бъдещ съпруг. От друга страна, синът-подрастващ следва да се възпитава в спокойна строгост. Разбира се това не означава, че не бива да бъде обичан.

Децата, които практически познават какво е това уважение и търпимост по отношение на другите, получават необходимото за живот в общност, в група, в семейство. Това, дали детето е уважавано в семейството много лесно се проектира в училището. Децата, които в семейството се радват на толерантност, знаят как да общуват със съучениците си в дух на съгласие, радост и хармония. Децата, които конфликтуват със съучениците, проявяват интолерантност или открита агресия, са деца, които не са уважавани в семейството, не познават чувствата на другия, не държат сметка на страданието и болката, причинена на другия.

**Тест за родители „Опитвате ли се да разберете своето дете?”**

Инструкция: „*Предлагаме Ви няколко ситуации, всяка от които е съпроводена с три възможни отговора – А, Б и В. От Вас се иска да направите един избор от предложените три отговора. Изберете този, който в най-голяма степен се отнася до вас.”*

**1. Детето капризничи. Не иска да яде повече супа, след като винаги си е изяждало всичко.**

а/ давате му друга храна;

б/ разрешавате му да стане от масата;

в/ не го пускате, докато не изяде всичко.

**2. Вашето дете е влязло в остра кавга с други деца на двора.**

а/ отивате на двора, за да се разберете с другите деца (разбирайте, да го защитите);

б/ отивате и съветвате детето си, да изглади конфликта;

в/ предлагате на детето да се прибере вкъщи.

**3. Вашето дете гледа филм (играе на компютъра), вместо да подготвя уроците си.**

а/ започвате да му правите забележки, да коментирате това което прави;

б/ опитвате се да разберете защо той не иска да учи, сядате заедно с него и му помагате;

в/ без да промълвите и дума, отивате и изключвате телевизионния приемник (компютъра).

**4. Вашето дете е скрило, че е получило слаба оценка.**

а/ гневен сте и за двойката и за нейното прикриване, налагате забрана за всички развлечения;

б/ опитвате се да разберете случая и да помогнете на детето, да се справи с своите преживявания;

в/ физически или по друг начин го наказвате.

**5. Вашият син (дъщеря) твърде късно за определеното време се връща в къщи.**

а/ без да питате за причините започвате разправия;

б/ обсъждате случилото се, питате за причините, договаряте се в бъдеще да не се случва това;

в/ наказвате го.

**Обработка на резултатите:** Посредством този експресен тест, вие оценихте собствената си толерантност. Сега проверете и съберете сборовете на отделните букви А, Б и В. Най-високият бал определя вашето ниво на толерантност. Проверете коя буква е с най-голям бал. Всеки отговор носи 1 бал.

А – това е тип авторитарен родител, който малко се доверява на детето си и не разбира неговите потребности.

Б – това е тип родител, признаващ правото на детето да натрупва личен опит, да допуска дори грешки; това е родител, опитващ се да научи детето си да отговаря за собствените си постъпки.

В – това е тип родител, който не се опитва да разбере детето си; той общува с него посредством порицания и наказания.

Природата не търпи празни пространства. Ако родителят не запълни душата на своето дете с добрина, то със сигурност ще се намери друг, който може да я запълни със злина. Ако детето от самото си раждане е обкръжено от любовта на родителите си, то ще приеме дружелюбни отношения с тях, а впоследствие и с външния свят. Обратно – ако детето е лишено от любов и разбиране, то ще формира подозрителност и недоверие. По това, дали детето дава любов на другите, дали е любвеобилно, дружелюбно, кооперативно с външния свят, може да съдите, дали самите Вие сте го дарили с любов, а не например с егоизъм.

font-size: 10.0pt; line-height: 110%; mso-fareast-font-family:

**Агресивното поведение между членовете на семейството** в общи жизнени ситуации, много често се проявява във вид на: крясъци, разговори на висок тон, заповеди, забележки, забрани, в унижения един спрямо друг, взаимни упреци и оскърбления, прояви на подозрителност, недоверие, отрицание. Много често родителите забравят, че до себе си имат дете и несъобразяват дори речника си, използвайки обидни и дори цинични думи. Психолозите отдавна са доказали, че децата проявяват по-висока агресивност, ако средата в която живеят и общуват е с подобни характеристики. Ето някои няколко типични връзки между средата (взаимоотношенията между членовете на семейството) и агресивното поведение на детето:

 Ако детето постоянно е критикувано, то се научава да ненавижда.

 Ако детето живее във враждебна среда, то се научава да бъде агресивно.

 Ако детето расте в обстановка на упреци, то се научава да живее с чувство за вина.

 Ако детето расте в условия на взаимна търпимост, то се научава да приема другите.

 Ако детето е подкрепяно и разбирано, то се научава да вярва на собствените си сили.

 Ако детето среща открити и честни отношения, то се научава на справедливост.

 Ако детето расте в безопасна обстановка, то се научава да вярва в себе си, а не в другите.

 Ако детето живее при взаимно разбиране и дружелюбие, то се научава да обича.

**Непоследователност на родителите в обучението децата си в правила и норми на поведение.**

В семейната психология непоследователността на родителското поведение се нарича „двойна връзка”. Това е ситуация, при която детето официално се учи от родителите на едни правила, а същевременно е свидетел на налагани други правила в рамките на семейните отношения. При подобна връзка, родителят недоумява защо детето не го разбира, след като ясно му обяснява как трябва да се държи, да постъпва в живота. В такива случаи родителят пита: *„Колко пъти трябва да ти повтарям?, „Ти български не разбираш ли?, Омръзна ми да ти обяснявам едно и също, защо не го проумееш това?*и т.н.В същото време, детето е объркано от противоречивите сигнали, които родителите му дават. Той се чувства предадено.

Тази обърканост е непоносима за малкия човек, тъй като той постоянно се намира на прицел, постоянно греши и постоянно е критикуван. Това състояние води до раздразнение, озлобение, агресия срещу родителите и другите хора.

Ето някои правила за постигане на толерантност, които родителите следва да спазват:

(1) Учете го да изслушва и изслушвайте своето дете.

(2) Старайте се винаги да снижавате емоционалното напрежение у детето си. Детските преживявания са различни от тези на възрастните. Децата по-трудно се справят с емоциите си. Те преживяват по-дълбоко неуспехите си. Децата не разполагат с жизнен опит и достатъчно стратегии за справяне с трудностите.

(3) Не забранявайте на детето да изразява своите отрицателни преживявания.

(4) Приемайте и обичайте детето си такова, каквото е. Не го сравнявайте непрекъснато с другите.Търсете в него достойнства, развивайте неговите положителни черти. Винаги го стимулирайте и поощрявайте, когато има защо.

(5) Виновност, послушание и изпълнителност има онова дете, към което се поставят разумни изисквания.

**Предлагаме Ви група от критерии, чрез които може да проверите дали детето Ви е толерантно:**

Толерантното дете е носител на следните качества:

 търпеливост;

 умение да владее поведението си;

 доверчивост;

 чувствителност;

 способност за съпреживяване и съчувствие;

 снизходителност;

 приемане на другите;

 чувство за хумор;

 търпимост към различията;

 доброжелателност;

 хуманизъм;

 любознателност;

 умение да изслушва другите;

 алтруизъм (себераздаване и жертвоготовност за другите).

Вероятно всички родители желаят в техните семейства да цари доброта, уважение, взаимно разбиране, да няма кавги, ругатни, обиди. Какво е необходимо за да се постигне това?

**Китайска притча „Доброто семейство”**

Имало някога на света едно семейство – много специално семейство. То не било обикновено. Наброявало повече от 100 човека. Населявало цяло село. По този начин, в тези времена живеели всички семейства във всички села. Сигурно бихте казали: *„Е, има големи, има и малки семейства на света!”*. Работата била там, че наистина това семейство било особено – мир и спокойствие царели в това семейство. Нито ругатни, нито кавги, нито раздори. Слухът за това семейство сигнал до владетеля на страната. Той решил да провери, дали хората говорят истината. Пристигнал той в селото и неговата душа изпитала истинско удоволствие: навсякъде блестяла чистота и подредба, красота, благоденствие и спокойствие. Децата били добри и вежливи, а възрастните – спокойни и доверчиви. Удивил се владетелят. Решил да узнае, как жителите на това село са постигнали тази хармония. Обърнал се към старейшината на селото и попитал: *„Разкажи ми моля те, как сте постигнали това съгласие и спокойствие в твоето семейство”.* Старейшината взел лист хартия и молив и започнал да пише нещо. Писал доста дълго време – очевидно не бил много силен в писането. След това предал листа на владетеля. Той го взел и започнал да разчита драскулките на стареца. Най-накрая вдигнал учудено глава от хартията и казал: *„Но тук има написани само три думи: любов, прошка и търпение”* и загледал с широко отворени очи стареца. По-надолу след трите думи били изписани сто пъти любов, сто пъти прошка и сто пъти търпение.

- *И това ли е всичко* – попитал отново владетелят.

- *Да*– отговорил стареца – *това стои в основата на живота на всяко щастливо семейство* – и добавил:

- *В света също.*

Нашето събрание е към своя край. Ние заедно трябва да помогнем на нашите деца да овладеят навици за общуване, да умеят да мислят критично, да развием интересите им в различни области на културата, политиката, правата на човека, националните отношения. Само по този начин можем да формираме толерантно отношение на децата ни към другите хора и към света въобще. За да се промени една жизнена позиция, един жизнен сценарий винаги се изисква време. Това време се нарича жизнен опит. Процесът на натрупване на жизнен опит трае през целия живот на човек. Това ни дава упование, че последователните ни усилия ще постигнат успех.

**Решения на родителското събрание (домашна работа за родители)**

Под различни форми (официални и неофициални) в продължение на около две седмици проведете с детето си разговори на следните теми:

1. Обсъдете в къщи на семейна конференция (семеен кръг) с детето си и останалите членове на семейството, проблема за толерантното поведение (официален разговор).

2. Попитайте сина (дъщеря) си, има ли в класа деца, които са различни от него (нея).

3. Опитайте се да изясните в какво се изразява различието на тези деца. При разказа обърнете внимание на две особености:

= Пъумение да изслушва другите;рво, какво точно Ви казва детето (това е *съдържанието* на темата). Тук най-вероятно ще чуете „списък” на различията.

= Второ, каquot;; mso-bidi-font-family: Calibri; mso-fareast-language: ZH-CN;к говори синът (дъщеря) Ви за тези деца (това е *отношението* на детето Ви към тези деца). Тук следва да усетите емоцията, чувството, което изпитва детето към различните от него. Тези чувства могат да бъдат изразени като отношение на: обич, доверие, съчувствие, състрадателност, омраза, гняв, завист, чувство за вина, отмъстителност, ненавист, страх и др. Обърнете най-голямо внимание именно на чувствата, на отношението, което детето има към своите съученици.

*Отношението* при комуникацията между хората е извор на конфликти, а не съдържанието. Когато хората общуват, те много често изкривяват, деформират казаното от другия, като въвеждат в разговора своето субективно отношение към другия, т.е. те общуват на ниво отношение, а не на ниво съдържание. Например, ако лицето „А” има дискриминационно отношение по етнически признак към хора от друг етнос, то при комуникация с лицето „Б”, което е например от ромски етнос, той ще прояви точно това отношение, независимо от съдържателността и стойността на темата, по която разговарят. Когато хората комуникират по съдържанието, те винаги имат начин да разрешат споровете и конфликтите си, използвайки аргументи. Когато хората комуникират отношенчески, тогава възникват конфликти, спорове, кавги и трудно се стига до общо решение, защото никой от страните не се интересува нито от съдържанието на темата, нито от аргументите.

4. Ако установите, че детето Ви говори за „различията”, изпитвайки отрицателни чувства към другия (гняв, омраза, отрицание), попитайте го коя е причината за тези негови отрицателни чувства. Поискайте от него да докаже с аргументи основателността за това свое отношение. Обърнете особено внимание дали детето Ви покрива посочените диагностични маркери. Попитайте кое му дава основание да има точно такова отношение.

5. В случай, че се натъкнете на сериозна съпротива при тази беседа, отстъпете и отложете разговора за по-късно, когато възникне удобен случай за това.

6. Съветвайте и учете детето си да усвоява характеристиките на толерантното поведение. Използвайте всяка една възможност да го учите на толерантност чрез личен пример. Не забравяйте, че детето усвоява по-добре съвети, оценки, идеи и др., които не са насочени пряко към него, а такива, които то чува при разговорите между родителите или вижда в поведението им. Тези образци то приема като стопроцентова истина.

7. В случай, че констатирате сериозни деформации у детето си, които Ви подсказват, че то проявява едно напълно нетолерантно поведение към другите, в т.ч. и към членовете на семейството – потърсете за консултация училищния психолог.

8. Предлагаме Ви тест за диагностика на тенденции към интолерантно взаимодействие и ниво на изразеност на интолерантно взаимодействие, който може да приложите към детето си.

**Инструкция:***Представяме Ви 12 въпроса, отнасящи се до ситуации на общуване с другите. От Вас се иска да се запознаете с всяка една и да посочите по един от трите възможни избора. Отговора, който в най-голяма степен се отнася до Вас, моля, обградете с кръгче.*

**1.**Има ли във Вашия клас ученици, по отношение на които Вие изпитвате твърда неприязън, обусловена от това, че „те не са като Вас”, в смисъл, че техните личностни особености не отговарят на „нивото” на останалите?

*а) да; б) не в) затруднявам се да отговоря*

**2.** Считате ли, че на тези ученици не им е мястото във Вашия клас?

*а) да; б) не в) затруднявам се да отговоря*

**3.** Има ли във Вашия клас ученици, които Ви дразнят с различно от другите поведение, интереси, възгледи, особености в културното възпитание?

*а) да; б) не в) затруднявам се да отговоря*

**4.** Често ли Ви се случва да оказвате морално или физическо въздействие над други хора, за да им покажете с това, че не бива да бъдат „такива” каквито са?

*а) да; б) не в) затруднявам се да отговоря*

**5.**Трудно ли Ви е да разберете тези хора, да се поставите на тяхното място, да почувствате това, което чувстват те?

*а) да; б) не в) затруднявам се да отговоря*

**6.** Възниквало ли е у Вас желание да не отидете на училище, поради усложнения в отношенията, неприязън и неразбиране между съучениците?

*а) да; б) не в) затруднявам се да отговоря*

**7.**Възниквало ли е у Вас усещане, че другите в класа Ви възприемат като „друг” човек, различен от другите, което е предизвиквало агресия от тяхна страна.

*а) да; б) не в) затруднявам се да отговоря*

**8.**Възниквали ли са у Вас мисли, че в класа не Ви разбират, не Ви обичат, не Ви приемат?

*а) да; б) не в) затруднявам се да отговоря*

**9.** Често ли изпитвате чувство за самота, за изолираност, за отхвърляне от другите, за „вакуум” около себе си в класа?

*а) да; б) не в) затруднявам се да отговоря*

**10.**Често ли изпитвате нервно напрежение и чувство за безсилие, свързано с невъзможност да промените Вашите отношения със връстниците си?

*а) да; б) не в) затруднявам се да отговоря*

**11.** Възниквали ли са у вас фантазии, в които Вие проявявате агресия, жестокост, отмъщение към някой от съучениците си?

*а) да; б) не в) затруднявам се да отговоря*

**12.** Преживявали ли сте ситуации, в които сте чувствали, че другите не Ви разбират и Ви отхвърлят просто само заради това, че: материалното състояние на семейството Ви е различно от това на другите или културните особености не са такива като на всички останали?

*а) да; б) не в) затруднявам се да отговоря*

**Обработка на резултатите:**

Сумират се баловете на съответните отговори и въпроси, като 1 точка получава всеки отговор „да”. Въпросите от 1 до 6 и 11 въпрос открояват тенденция към интолерантно взаимодействие, а въпроси от 7 до 10 и 12 въпрос, разкриват наличното ниво на интолерантно взаимодействие.

Анализът на получените резултати позволява да се получи ориентировъчна оценка за изразеността на тенденции към интолерантно поведение и наличното ниво на интолерантно взаимодействие на подрастващия с други подрастващи.

**Скали за** **тенденции към интолерантно взаимодействие** (въпроси: 1, 2, 3, 4, 5, 6, 11)

= 0 бал – отсъствие или скриване на тенденция;

= 1-2 бал – слабо изразена тенденция;

= 3-4 бал – средно изразена тенденция;

= 5-7 бал – силно изразена тенденция;

**Скали за** **ниво към интолерантно взаимодействие** (въпроси: 7, 8, 9, 10, 12)

= 0 бал – отсъствие на интолерантно взаимодействие или скрито преживяване;

= 1-2 бал – слабо и средно изразено интолерантно взаимодействие;

= 3-4 бал – високо изразено интолерантно взаимодействие;

= 5-6 бал – изразеността на интолерантното взаимодействие е на критично ниво.

*Автор: Кирил Кунчев – училищен психолог*

февруари, 2012г.